Kukšu iela

Kukšu iela ir iela Rīgā, Zemgales priekšpilsētā, Šampēterī. Kukšu iela sākas krustojumā ar Ventspils ielu un beidzas krustojumā ar Samnera Velsa ielu pie Amerikas Savienoto Valstu vēstniecības (S. Velsa ielā 5). Kopējais ielas garums ir 800 metri, tā ir pārsvarā klāta ar asfalta segumu (ir grantēts posms ielas vidusdaļā).

Iela nosaukta Kukšu — ciema Tukuma novada Jaunsātu pagastā — vārdā.

Kukšu ielā ir pārsvarā savrupmāju apbūve, taču arī sabiedriska celtne: 222. pirmsskolas izglītības iestāde "Daugaviņa" (Kukšu ielā 5).Rīgas pirmsskolas izglītības iestāde "Daugaviņa"  Rīgas domes Izglītības, kultūras un sporta departaments Garākā posmā ielas nepāra numuru pusē atrodas Pleskodāles kapi, kam pretī plašs neapbūvēts nogabals.

 Ielu savienojumi 
Kukšu iela ir savienota ar šādām ielām:

 Ventspils iela (T veida krustojums)
 Plēnes iela (T veida krustojums)
 Ventas iela (T veida krustojums)
 Vandezenes iela
 Samnera Velsa iela (T veida krustojums)

 Skatīt arī 
 Šampēteris

 Atsauces 

Kategorija:Ielas Šampēterī
Kategorija:Zemgales priekšpilsēta
Kategorija:Rīgas ielu raksti, kuriem nav kartes